उपेन र ज्योति विजेता
ग्यालेक्सी पब्लिकका उपेन पराजुली र श्रीदिवाकी ज्योति गुरुङले प्रथम उपत्यकाव्यापी अन्तरस्कुल टेबलटेनिसमा स्वर्ण जितेका छन् । 
काठमाडौं — ग्यालेक्सी पब्लिकका उपेन पराजुली र श्रीदिवाकी ज्योति गुरुङले प्रथम उपत्यकाव्यापी अन्तरस्कुल टेबलटेनिसमा स्वर्ण जितेका छन् । यू–१६ तर्फ ब्वाइजमा उपेन र गल्र्समा ज्योति च्याम्पियन भए ।उपेनले अरुणिमाका क्षितिज खनाललाई ८–११, १४–१२, ५–११, १३–११, ११–८ को सेटमा हराए । ज्योतिले चिल्ड्रेन गार्डेनकी मन्जु मगरातीलाई ११–८, ११–९, ११–२ ले रोकिन् । यू–१२ तर्फ ब्वाइजमा चिल्ड्रेनका विवेक थिङ र गल्र्समा चिल्ड्रेनकै सोनी तामाङ विजेता भए । विवेकले मातृभूमिका उत्सर्ग निरौलालाई १४–१२, ११–५, ११–१ को र सोनीले चिल्ड्रेनकै कमला तामाङलाई ११–९, ११–८, ११–५ को सोझो सेटमा हराए ।